આ બાજુ એરિકને આના વિષે યુદ્ધની સમાપ્તિ સુધી ખબર જ નથી. ખબર પડતાં જ એનું નવું પુસ્તક એની બહેનને અર્પણ કરે છે. ઈ.સ. 1947માં એ અમેરિકન નાગરિક બને છે ઈ.સ. 1957માં ફરી છૂટાછેડા થાય છે ને પછી ઈ.સ. 1958માં એ અતિ પ્રખ્યાત ‘મોડર્ન ટાઈમ્સ’ અને પછી ‘ગ્રેટ ડિક્ટેટર’ નામની ફિલ્મમાં ચેપ્લિનની હિરોઈન બનનાર પોલેટ ગોડાર્ડ નામની અભિનેત્રી જોડે પરણે છે. આની પહેલા ત્રીસના દાયકામાં એના હેડી લોમર, ડોલરેસ દે રિયો અને મેરેલિન ડીટ્રીચ નામની અભિનેત્રીઓ જોડે પણ પ્રણય ફાગ ખેલાયા હતાં. પોલેટ સાથેના લગ્ન એના જીવનના અંત સુધી ટકે છે. ઈ.સ. 1948માં એ સ્વિત્ઝરલેન્ડ કાયમ માટે પાછો ફરે છે. રેમરકે નવલકથા ઉપરાંત ‘ધ લાસ્ટ ઍક્ટ’ નામની હિટલરના છેલ્લા દિવસો પર આધારિત ઓસ્ટ્રિયન ફિલ્મની પટકથા લખી અને ‘ફૂલ સર્કલ ‘ નામનું નાટક પણ લખ્યું જે બ્રોડવે અને જર્મની બંને ઠેકાણે ભજવાયું. ઈ.સ. 19658માં એણે લખેલી નવલકથા પરથી ‘અ ટાઈમ ટુ લવ એન્ડ ટાઈમ ટુ ડાઈ ‘ નામની જર્મન ફિલ્મ પણ બની જેમાં પ્રોફેસરની નાનકડી ભૂમિકા પણ કરી. 25 સપ્ટેમ્બર 1970 ના રોજ બોત્તેર વર્ષની ઉંમરે અવસાન પામે છે. પોલેટ 1990માં મૃત્યુ પામે છે. સ્વિત્ઝરલેન્ડનો એમનો વીલા ‘લાઈવ મ્યુઝિયમ અને આર્ટિસ્ટ રેસીડેન્સી માં ફેરવાઈ જાય છે.